**Datum: 11.06.2025. SAOPŠTENJE ZA MEDIJE**

**Plamen prijateljstva obilježio početak Sportskih igara mladih**

*Uz podršku kompanije m:tel u Banjaluci su svečano otvorene 15. Sportske igre mladih*

U Nacionalnom teniskom centru Republike Srpske, u Parku Mladen Stojanović u Banjaluci, u društvu nekoliko hiljada mališana, njihovih nastavnika i roditelja, danas su svečano otvorene 15. Sportske igre mladih. Plamen prijateljstva – simbol Igara, koji je do sada prošao kroz više od 50 gradova širom zemlje ozvaničio je početak ove velike sportske manifestacije, te se tako Banjaluka pridružila Ljubljani, Požarevcu i Križevcima, koji su ranije bili domaćini ovog velikog događaja.

Ceremoniji su prisustvovale i mnogobrojne zvanice iz sportskog, političkog, ekonomskog života, a u ime kompanije m:tel koja već godinama podržava Sportske igre mladih, obratio se Stefan Ličina, šef službe za odnose sa javnošću. „Veoma smo srećni što i ove godine imamo priliku da na nivou Telekom Srbija grupe podržimo ovu značajnu sportsku manifestaciju. Ime kompanije m:tel stoji uz imena najvećih sportskih klubova, ali posebno smo ponosni što kroz ovakve manifestacije možemo da podržimo i mlade nade sporta. Verujemo da su upravo ovi mladi sportisti naša budućnost i da će jednog dana stati rame uz rame sa najvećim sportskim imenima. Zato ćemo nastaviti da ih pratimo i bodrimo na svakom koraku njihovog razvoja”, poručio je Ličina.

Nakon programa svečanog otvaranja, mališani su imali priliku da se takmiče u brojnim sportskim igrama i na taj način promovišu ideju ove značajne regionalne manifestacije – širenje prijateljstva, tolerancije, fer pleja i zdravog načina života među najmlađima.

Kompanija m:tel još jednom potvrđuje svoju posvećenost društveno odgovornom poslovanju, podsticanju pozitivnih promjena u zajednici i stvaranju okruženja u kojem mladi imaju priliku da se razvijaju.

Ključne riječi: m:tel, Sportske igre mladih, Svečano otvaranje u Banjaluci

Izvor fotografija: m:tel PR, Sportske igre mladih